ติดรูปถ่าย

ขนาด 1 นิ้ว

สัญญาเลขที่ **……………/25........**

**สัญญารับทุนเพื่อการศึกษาสำหรับบุคคลภายนอก**

สัญญาทำที่ **มหาวิทยาลัยราชภัฏพระนครศรีอยุธยา**

วันที่..............เดือน..........................พ.ศ....................

ตามที่มหาวิทยาลัยราชภัฏพระนครศรีอยุธยา โดย **รองศาสตราจารย์ ดร.ชูสิทธิ์ ประดับเพ็ชร์**ตำแหน่ง **อธิการบดีมหาวิทยาลัยราชภัฏพระนครศรีอยุธยา** ซึ่งต่อไปในสัญญานี้ เรียกว่า “ผู้ให้ทุน” ฝ่ายหนึ่งมีเจตจำนงจะส่งบุคคลไปศึกษา ฝึกอบรม หรือดูงาน ภายในประเทศ เพื่อให้เกิดความรู้ความชำนาญงาน และให้กลับมาปฏิบัติงานเป็นประโยชน์อย่างยิ่ง แก่มหาวิทยาลัยและประเทศชาติสืบไป และเป็นอำนาจหน้าที่ของมหาวิทยาลัยราชภัฏพระนครศรีอยุธยา ที่จะดำเนินการให้สำเร็จผลสมความมุ่งหมายดังกล่าว รวมทั้งจัดการในเรื่อง ค่าใช้จ่ายเฉพาะค่าลงทะเบียนเพื่อการศึกษา ฝึกอบรม หรือดูงาน ซึ่งต่อไปนี้เรียกว่า “ทุนเพื่อการศึกษาสำหรับบุคคลภายนอก” ให้แก่ผู้ได้รับการคัดเลือกเพื่อการศึกษา ฝึกอบรม หรือดูงาน ภายในประเทศ ตลอดระยะเวลาที่ศึกษา ฝึกอบรม หรือดูงาน ภายในประเทศ และควบคุมดูแลการศึกษา ฝึกอบรม หรือดูงาน สำหรับผู้ได้รับการคัดเลือกให้เป็นไปตามข้อความที่ระบุไว้ในสัญญานี้

และโดยที่ข้าพเจ้า (นาย/นาง/นางสาว)……………………...ชื่อสกุล..……………………….………….....เกิดเมื่อวันที่….……...…เดือน……......…….…...….พ.ศ………….อายุ…..……..….ปี มีภูมิลำเนาอยู่บ้านเลขที่.………..…..หมู่ที่..............ตรอก/ซอย…….…………………..ถนน…………….…..…………………....

ตำบล/แขวง………….………………….อำเภอ/เขต……………………………….จังหวัด………….…………………..…………..…

รหัสไปรษณีย์..................โทรศัพท์...................................ตามสำเนาบัตรประจำตัวประชาชนแนบท้ายสัญญานี้ บิดาชื่อ……….…………………………………………………………………………….………………………………………………..………

มารดาชื่อ…….………………….………………..(ซึ่งต่อไปนี้เรียกว่า “ผู้รับทุน”) เป็นผู้ได้รับการคัดเลือกเพื่อศึกษา ฝึกอบรม หรือดูงาน ภายในประเทศตามเจตจำนงดังกล่าวข้างต้น

ผู้รับทุนจึงขอทำสัญญาให้ไว้แก่มหาวิทยาลัยราชภัฏพระนครศรีอยุธยา มีข้อความดังต่อไปนี้

ข้อ 1 ผู้ให้ทุนตกลงให้ทุนเพื่อการศึกษาสำหรับบุคคลภายนอกแก่ผู้รับทุน และผู้รับทุนตกลงรับทุนเพื่อการศึกษาสำหรับบุคคลภายนอก ดังนี้

1.1 ทุนการศึกษา เพื่อศึกษาในหลักสูตร…………..…………………………สาขาวิชา…….…….ระดับ……………………...สถาบัน…………………………...……..……..……..ตามหลักสูตร.............ปี รวมเป็นกรอบวงเงินจำนวน...........................บาท (........................................) และผู้รับทุนจะรับทุนเป็นรายงวดต่อไปตลอดหลักสูตร ภายใต้เงื่อนไขว่า เมื่อผู้ให้ทุนได้พิจารณาจัดสรรกรอบวงเงินทุนดังกล่าวเพิ่มเติม ซึ่งอนุมัติงวดเงินให้แล้ว

ผู้รับทุนตกลงยินยอมให้ถือว่าเงินทุนการศึกษา จำนวน..........................................บาท ที่ผู้รับทุนได้รับจากคณะกรรมการส่งเสริมกิจการมหาวิทยาลัย เมื่อวันที่...............................................เป็นส่วนหนึ่งของเงินทุนการศึกษาตามวรรคหนึ่งที่ได้รับไปแล้ว

 ผู้ให้ทุน ผู้รับทุน

ข้อ 2 ในระหว่างที่รับทุนตามสัญญานี้ หากผู้ให้ทุนจัดให้ผู้รับทุนเข้าศึกษาภาษาต่างประเทศเพิ่มเติมหรือฝึกอบรมในประเทศไทยก่อนไปศึกษา ฝึกอบรม หรือดูงานในต่างประเทศ ผู้รับทุนยินยอมเข้าศึกษาและจะตั้งใจและเพียรพยายามศึกษาอย่างดีที่สุด

ข้อ 3 ในระหว่างที่รับทุนตามสัญญานี้ ผู้รับทุนตกลงจะไม่รับทุนอื่นอันมีเงื่อนไขผูกพันและส่งผลให้มหาวิทยาลัยอาจได้รับความเสียหาย เว้นแต่จะได้รับความเห็นชอบของผู้ให้ทุน และยินยอมอยู่ในความควบคุมดูแลของมหาวิทยาลัย โดยผู้รับทุนจะประพฤติและปฏิบัติตามระเบียบ ข้อบังคับ หรือคำสั่งของมหาวิทยาลัยที่ได้กำหนดหรือสั่งการเกี่ยวกับการควบคุมการศึกษา ความประพฤติ และหรือการใช้จ่ายเงินทั้งภายในประเทศและ/หรือ ณ ต่างประเทศ ทั้งที่ได้ออกใช้บังคับอยู่แล้วในขณะที่ลงนามในสัญญานี้ และที่จะออกใช้บังคับต่อไปในภายหน้า โดยผู้รับทุนตกลงยินยอมถือว่าระเบียบ ข้อบังคับ หรือคำสั่งต่าง ๆ ดังกล่าวเป็นส่วนหนึ่งของสัญญานี้ และผู้รับทุนจะเชื่อฟังและปฏิบัติตามคำสั่งและคำตักเตือนของผู้ที่มหาวิทยาลัยมอบหมายให้ควบคุมดูแลทั้งภายในประเทศและ/หรือ ณ ต่างประเทศด้วย

ข้อ 4 ในระหว่างที่รับทุนตามสัญญานี้ ถ้าผู้รับทุนสละสิทธิการรับทุนก็ดี หรือไม่เดินทางไปศึกษา ฝึกอบรม หรือดูงานภายในประเทศตามที่มหาวิทยาลัยกำหนดก็ดี หรือถ้าผู้รับทุนฝ่าฝืนสัญญาข้อ 2 หรือข้อ 1๒ วรรคสอง จนผู้ให้ทุนสั่งงดให้ทุนหรือบอกเลิกสัญญาการรับทุนแก่ผู้รับทุนก็ดี **ผู้รับทุนยินยอมรับผิดชดใช้เงินทุนตามที่มหาวิทยาลัยได้จ่ายไปแล้วทั้งสิ้นกับใช้เงินอีก 2 (สอง) เท่า ของจำนวนเงินทุนดังกล่าวให้เป็นเบี้ยปรับแก่มหาวิทยาลัยด้วยทันที**

ข้อ 5 ในระหว่างที่รับทุนตามสัญญานี้ ผู้รับทุนจะตั้งใจและขยันหมั่นเพียรพยายามอย่างดีที่สุด ที่จะศึกษา ฝึกอบรม หรือดูงานตรงตามโครงการที่กำหนด โดยจะไม่หลีกเลี่ยง ละเลย ทอดทิ้ง ยุติ หรือเลิกการศึกษา ฝึกอบรม หรือดูงานก่อนสำเร็จการศึกษาหรือสำเร็จตามโครงการนั้น เว้นแต่จะยุติหรือเลิกการศึกษา ฝึกอบรม หรือดูงานโดยความเห็นชอบของผู้ให้ทุนด้วยเหตุที่ผู้รับทุนตายหรือพิจารณาแล้วเห็นว่าไม่สามารถศึกษาฝึกอบรม หรือดูงานได้ต่อไปด้วยเหตุสุดวิสัยที่มิใช่ความผิดของผู้รับทุน ทั้งนี้ผู้รับทุนอาจไม่ต้องรับผิดตามสัญญาข้อ 6

สำหรับทุนการศึกษา ผู้ขอรับทุนจะเปลี่ยนแปลงสาขาวิชา ระยะเวลาการศึกษา หรือสถานศึกษาที่ผิดไปจากเงื่อนไขที่ได้รับการพิจารณาอนุมัติมิได้ เว้นแต่จะได้รับการพิจารณาอนุมัติจากผู้ให้ทุนเป็นหนังสือ

ข้อ 6 ถ้าผู้รับทุนไม่ประพฤติหรือไม่ปฏิบัติตามสัญญาข้อ 3 หรือข้อ 5 ในประการหนึ่งประการใด ผู้รับทุนยินยอมรับโทษตามที่กำหนดไว้ในข้อบังคับ ระเบียบ หรือประกาศที่เกี่ยวข้องทั้งหมด

ในกรณีที่ผู้รับทุนไม่ประพฤติหรือไม่ปฏิบัติตามสัญญาข้อ 5 โดยหลีกเลี่ยงไม่เข้าหรืออยู่ศึกษา ฝึกอบรม หรือดูงาน ในสถานศึกษาหรือสถานที่ที่มหาวิทยาลัยกำหนด หรือละเลย ทอดทิ้ง ยุติ หรือเลิกการศึกษา ฝึกอบรม หรือดูงานประการหนึ่งประการใด หรือเปลี่ยนแปลงสาขาวิชา ระยะเวลาการศึกษา หรือสถานศึกษาที่ผิดไปจากเงื่อนไขที่ได้รับการพิจารณาอนุมัติโดยมิได้รับการอนุมัติจากผู้ให้ทุนเป็นหนังสือ **ผู้รับทุนยินยอมรับผิดชดใช้ทุนตามที่มหาวิทยาลัยได้จ่ายไปแล้วทั้งสิ้นกับใช้เงินอีก 2 (สอง) เท่า ของจำนวนเงินทุนดังกล่าวให้เป็นเบี้ยปรับแก่มหาวิทยาลัยด้วยทันที**

ข้อ 7 ในระหว่างที่รับทุนตามสัญญานี้ ผู้ให้ทุนพิจารณาเห็นว่า ผู้รับทุนไม่มีทางที่จะสำเร็จการศึกษา ฝึกอบรม หรือดูงานภายในเวลาที่กำหนด หรือมีเหตุอันไม่สมควรจะให้ผู้รับทุนคงอยู่ศึกษา ฝึกอบรม หรือดูงานต่อไปไม่ว่าด้วยเหตุใด ๆ ผู้ให้ทุนมีอำนาจสั่งให้ผู้รับทุนยุติหรือเลิกการศึกษา ฝึกอบรม หรือดูงาน ได้ ในกรณีนี้ผู้ให้ทุนจะสั่งงดให้ทุนแก่ผู้รับทุนเสียตั้งแต่วันที่สั่งให้ยุติหรือเลิก การศึกษา ฝึกอบรม หรือดูงาน หรือตั้งแต่วันหนึ่งวันใดถัดจากวันที่สั่งดังกล่าวนั้นด้วยก็ได้

 ผู้ให้ทุน ผู้รับทุน

ข้อ 8 เมื่อสำเร็จการศึกษาตามสัญญานี้แล้ว ผู้รับทุนต้องเข้ารับราชการ หรือปฏิบัติงาน ในส่วนราชการหรือหน่วยงานใดของมหาวิทยาลัยราชภัฏพระนครศรีอยุธยาตามที่ผู้ให้ทุนกำหนด**ติดต่อกันเป็นระยะเวลาไม่น้อยกว่า 2 (สอง) เท่า ของระยะเวลาที่ผู้รับทุนได้รับทุนตามสัญญานี้** ทั้งนี้ สุดแต่ระยะเวลาใดจะมากกว่ากัน

ข้อ 9 กรณีผู้รับทุนไม่ปฏิบัติตามสัญญา หรือถูกสั่งระงับการให้ทุน หรือไม่สำเร็จการศึกษา หรือไม่ยอมเข้ารับราชการหรือปฏิบัติงานในส่วนราชการหรือหน่วยงานตามที่มหาวิทยาลัยกำหนดให้ก็ดี หรือผู้รับทุนไม่ประพฤติหรือไม่ปฏิบัติตามสัญญานี้ในประการหนึ่งประการใดก็ดี **ผู้รับทุนยินยอมรับผิดชดใช้ทุนตามที่มหาวิทยาลัยได้จ่ายไปแล้วทั้งสิ้นกับใช้เงินอีก 2 (สอง) เท่า ของจำนวนทุนดังกล่าวให้เป็นเบี้ยปรับแก่มหาวิทยาลัยด้วยทันที**

ถ้าผู้รับทุนรับราชการหรือปฏิบัติงานไม่ครบกำหนดเวลาตามที่กล่าวในข้อ 8 แห่งสัญญานี้ ผู้รับทุนยินยอมรับผิดชดใช้ทุนตามที่มหาวิทยาลัยได้จ่ายไปแล้ว รวมทั้งเบี้ยปรับดังกล่าวตามวรรคหนึ่งทันที โดยลดลงตามส่วนจำนวนเวลาที่ผู้รับทุนรับราชการหรือปฏิบัติงานชดใช้ไปบ้างแล้ว เว้นแต่ในกรณีซึ่งผู้ให้ทุนจะใช้ดุลยพินิจพิจารณาเห็นว่ามีเหตุอันควรให้ผู้รับทุนพ้นความรับผิด

ถ้าการที่ผู้รับทุนไม่เข้ารับราชการหรือปฏิบัติงาน หรือออกจากราชการหรือออกจากงานก่อนครบกำหนดเวลาดังกล่าวตามวรรคหนึ่งหรือวรรคสอง แล้วแต่กรณี เป็นเพราะเหตุที่ผู้รับทุนเจ็บป่วยและผู้ให้ทุนได้พิจารณาแล้วเห็นว่า ผู้รับทุนไม่อาจหรือไม่เหมาะสมที่จะรับราชการหรือปฏิบัติงาน ผู้รับทุนจึงจะไม่ต้องรับผิดดังกล่าวตามวรรคหนึ่งหรือวรรคสอง แล้วแต่กรณี **แต่ถ้าในระหว่างเวลา ๔ (สี่) ปี** นับแต่วันที่มหาวิทยาลัยกำหนดให้เข้ารับราชการหรือปฏิบัติงานหรือวันที่ผู้รับทุนได้ออกจากราชการหรือออกจากงาน ผู้รับทุนไปทำงานในหน่วยงานของรัฐอื่น รัฐวิสาหกิจ บริษัท ห้างร้านของเอกชน องค์การระหว่างประเทศ หรือองค์การต่างประเทศ **ผู้รับทุนยินยอมรับผิดชดใช้ทุนและเบี้ยปรับตามที่กล่าวในวรรคหนึ่งหรือวรรคสองแล้วแต่กรณี เว้นแต่ในกรณีซึ่งผู้ให้ทุนจะใช้ดุลพินิจพิจารณาเห็นว่ามีเหตุผลอันสมควรให้ผู้รับทุนพ้นความรับผิด**

ข้อ 10 ในกรณีที่ผู้รับทุนได้รับอนุมัติจากมหาวิทยาลัยให้อยู่ศึกษา ฝึกอบรม หรือดูงานภายใน

ประเทศต่อไป ด้วยทุนส่วนตัวหรือทุนอื่นตามระยะเวลาที่กำหนด การได้รับอนุมัติดังกล่าว ไม่เป็นเหตุปลดเปลื้องความรับผิดของผู้รับทุน โดยผู้รับทุนยังคงมีภาระหน้าที่และความรับผิดชอบตามที่ได้ให้สัญญาไว้กับมหาวิทยาลัยทั้งปวง รวมทั้งที่เกี่ยวกับการรับทุนก็ดี การอยู่ในความดูแลของมหาวิทยาลัยก็ดี การเข้ารับราชการหรือปฏิบัติงานและจำนวนเวลาที่ต้องรับราชการหรือปฏิบัติงานชดใช้ก็ดี การชดใช้เงินทุนและเบี้ยปรับเมื่อผู้รับทุนไม่เข้ารับราชการหรือปฏิบัติงานหรือรับราชการหรือปฏิบัติงานชดใช้ไม่ครบถ้วนก็ดี และการทดรองจ่ายเงินเพื่อชำระหนี้สินแทนผู้รับทุนก็ดี ผู้รับทุนตกลงยินยอมรับผิดชอบและปฏิบัติการให้เป็นไปตามที่กำหนดไว้ในสัญญานี้ทุกประการดังเดิม

ฉะนั้น ในช่วงระยะเวลาที่ผู้รับทุนอยู่ศึกษา ฝึกอบรม หรือดูงาน ภายในประเทศต่อด้วยทุนส่วนตัวหรือทุนอื่นดังกล่าวนี้ ผู้ให้ทุนไม่ต้องจ่ายเงินตามสัญญานี้ให้แก่ผู้รับทุน แต่ถ้าผู้ให้ทุนได้จ่ายเงินให้แก่ผู้รับทุนไปในช่วงระยะเวลาดังกล่าวนี้ไม่ว่ากรณีใด ผู้รับทุนยินยอมให้ถือว่าเงินนั้นเป็นเงินทุนที่ผู้รับทุนจะต้องชดใช้ให้แก่ผู้ให้ทุนตามสัญญานี้ทุกประการ และในระหว่างที่ผู้รับทุนฝึกอบรมในประเทศต่อด้วยทุนส่วนตัวหรือทุนอื่นนี้ หากผู้ให้ทุนพิจารณาเห็นว่ามีเหตุผลอันสมควรที่จะเรียกหรือสั่งให้ผู้รับทุนยุติการศึกษา ฝึกอบรม หรือดูงาน ไม่ว่าด้วยเหตุผลใด ๆ ผู้ให้ทุนมีอำนาจสั่งให้ผู้รับทุนยุติหรือเลิกการศึกษา ฝึกอบรม แล้วแต่กรณีได้ และเมื่อผู้ให้ทุนกำหนดให้ผู้รับทุนรับราชการหรือปฏิบัติงานในส่วนราชการหรือหน่วยงานใดของมหาวิทยาลัยเมื่อใด โดยให้ได้รับเงินเดือนตามที่กำหนดให้แล้ว ผู้รับทุนยินยอมปฏิบัติตามคำสั่งของมหาวิทยาลัยทุกประการ

 ผู้ให้ทุน ผู้รับทุน

ข้อ 1๑ ในกรณีที่ผู้รับทุนได้รับเงินจากมหาวิทยาลัยเพื่อเป็นค่าใช้จ่ายในการใด ๆ หรือมหาวิทยาลัยได้ออกเงินทดรองจ่ายเพื่อเป็นค่าใช้จ่ายใด ๆ ของผู้รับทุนอันมิใช่ค่าใช้จ่ายที่มหาวิทยาลัยจะต้องจ่ายเป็นทุนตามสัญญานี้ ผู้รับทุนตกลงยินยอมให้ถือว่าเงินจำนวนดังกล่าวเป็นหนี้สินที่ผู้รับทุนต้องชดใช้ให้แก่มหาวิทยาลัย ทันทีเมื่อได้รับแจ้งจากมหาวิทยาลัย

ข้อ 1๒ เพื่อเป็นหลักประกันในการปฏิบัติตามสัญญาฉบับนี้ ผู้รับทุนจะจัดหาบุคคลที่มีคุณสมบัติและหลักทรัพย์ซึ่งมหาวิทยาลัยเห็นสมควรมาทำสัญญาค้ำประกันกับมหาวิทยาลัยภายในเวลาที่มหาวิทยาลัยกำหนด และในกรณีที่มหาวิทยาลัยเห็นสมควรจะให้ผู้รับทุนเปลี่ยนผู้ค้ำประกัน ผู้รับทุนยินยอมจะดำเนินการให้เสร็จสิ้นภายใน 30 (สามสิบ) วัน

ในกรณีที่ผู้ค้ำประกันตายหรือถูกศาลพิพากษาให้เป็นบุคคลล้มละลายในระหว่างอายุประกันตามสัญญานี้ ผู้รับทุนตกลงจะจัดให้มีผู้ค้ำประกันรายใหม่ภายใน 30 (สามสิบ) วัน นับแต่วันที่ผู้ค้ำประกันเดิมตายหรือเป็นบุคคลล้มละลาย โดยผู้ค้ำประกันรายใหม่จะต้องค้ำประกันตามสัญญาค้ำประกันเดิมทุกประการ และหากผู้รับทุนไม่ปฏิบัติตามให้ถือว่าผิดสัญญาซึ่งมหาวิทยาลัยมีสิทธิบอกเลิกสัญญาได้ทันที

หนังสือสัญญานี้ทำขึ้นไว้ 3 (สาม) ฉบับ มีข้อความถูกต้องตรงกัน คู่สัญญาได้อ่านเข้าใจข้อความในสัญญานี้โดยละเอียดตลอดแล้ว จึงได้ลงลายมือชื่อไว้เป็นสำคัญต่อหน้าพยาน และคู่สัญญาต่างยึดถือไว้ฝ่ายละฉบับ พร้อมเก็บไว้เป็นหลักฐาน ณ งานทรัพยากรบุคคล

ลงชื่อ…………………………………………………………ผู้ให้ทุน

 (รองศาสตราจารย์ ดร.ชูสิทธิ์ ประดับเพ็ชร์)

ลงชื่อ.................................................................ผู้รับทุน

 (..................................................................)

ลงชื่อ…………………………………………….คู่สมรสผู้ให้ความยินยอม

 (………………………………………………………..)

ลงชื่อ……………………………………………………….พยาน

 (………………………………………………………..)

ลงชื่อ……………………………………………………….พยาน

 (………………………………………………………..)

ข้าพเจ้าขอรับรองว่าไม่มีคู่สมรส (เป็นโสด/คู่สมรสตาย/หย่า) ในขณะที่ทำสัญญานี้

ลงชื่อ.................................................................ผู้รับทุน

 (………………………………………………………..)